Yal taɣawsa deg uxxam aqdim tesɛa azal. Seg unnuɣen d teqbucin ɣer iɣerban d sqef ɣef waya mi nerza ɣer taddart n Tife rḍud narza ɣer yexxamen nufa nna Faḍma Nat Yidir tewwi-aɣ ɣer uxxam-is imi mazal-it d axxam aqdim n zik. Mi nekcem deg tewwurt nufa abraḥ d amecṭuḥ, tenna-d d akken mi ara keccmen zik yergazen, ad bedden dagi ad sqarbuben s tɛakkazt ɣer lqaɛa i wakken ad ṣṣrent tlawin iman-nsent, abaraḥ nni tqublit yiwet n tewwurt s lluḥ zuren n zik nebed ɣef umnar-is i wakke nna Faḍma ad aɣ-d-zzi amek yeddes wuxxam-is anda tettidir tenna- d axxam aqdim yebna ɣef sin yeḥricen yiwen d ameqqran qqarn-as taqaɛett, wayeḍ meẓẓi fell- as qqarenas adaynin, taqaɛett naɣ agens naɣ tiɣarɣert, anda ittqeggilen wat uxxam, yezga iɛum deg-s ṭṭlam imi ulac ansa ara tɛeddi tafat tesɛa ala yiwen n ṭṭaq d amecṭuḥ mliḥ yettɛedi-d deg- s ubeḥri tiɣerɣert tettili tilemt ulac nni ṭabla nni akarsiw nni taxzant, nufa kan azeṭṭa deg tesga yezga-d akkin ɣer uɣreb id-iqublen tawwurt, ttaran azeṭṭa dinna imi ala deg umkan-agi id ttaweḍ cuya n tafat d yiṭij, sakin, aɣreb id-yeqqublen tasega qqaren-as "tinebdatin" wagi yezga-d rrif n tewwurt, tmebdalin akked d tesga d inemgalen imi tasga d azamul n tafat ɣef waya i ttecuddun lferḥ mi ara ad ilal wuqcic ɣer tesga qqaren: «Mi ara ad ilal uqcic dessent tesegwa».